Hans Birger Egeberg

Hans Birger Egeberg (1912–1945) var en norsk mann som var medlem av Rinnanbanden i Norge under andre verdenskrig.

Egeberg var utdannet modist (hattemaker) i Paris, men drømte om å bli akrobat. Etter det tyske angrepet på Sovjetunionen vervet han seg til Den norske legion i juli 1941. Under et besøk i Trondheim i oktober 1944 kom han i kontakt med Solveig Kleve, som han snart ble forlovet med. Han var medlem i Sonderabteilung Lola fra oktober 1944 til mai 1945.

Hans Egeberg var det første av medlemmene i Rinnanbanden som ble stilt for retten, som en slags prøverettssak. Til stor forundring for mange fikk han bare livsvarig da dommen falt i august 1945. Høyesterett skjerpet straffen til dødsdom.Rinnanbanden – Hans Egeberg  – http://rinnanbanden.no/ . Besøkt: 25. oktober 2015. Han ble henrettet på Kristiansten festning i Trondheim 4. oktober 1945.

 Referanser 

Kategori:Personer fra Oslo
Kategori:Nordmenn fra andre verdenskrig
Kategori:Medlemmer av Sonderabteilung Lola
Kategori:Nordmenn dømt i landssvikoppgjøret etter krigen
Kategori:Nordmenn henrettet ved skyting